اقلیتی امور کی وزارتت
اقلیتی امور کے مرکزی وزیر جناب مختار عباس نقوی نے کہا ہے کہ لاکھوں لوگوں نے پرگتی میدان میں ’’ہُنرہاٹ‘‘کا دورہ کیا، جہاں کروڑوں روپے کی سودیشی مصنوعات کی فروخت ہوئی، جس سے ملک بھر کے ہُنرمندوں اور دستکاروں کو حوصلہ ملا ہے
ہُنرمندوں اور دستکاروں کو قومی اور بین الاقوامی خریداروں سے کروڑوں روپے کے آرڈر ملے ہیں:جناب نقوی
’’ہُنرہاٹ‘‘کو ’’ووکل فار لوکل‘‘کے عہد کو مضبوطی فراہم کرنے اور اپنی مضبوط موجودگی درج کرانے کےلئے باوقار انڈیا انٹرنیشنل ٹریڈ فیئر 2021سلور میڈل حاصل ہوا
نئی دہلی،27نومبر؍2021:
اقلیتی امور کے مرکزی جناب مختار عباس نقوی نے کہا ہے ایک طرف جہاں لوگوں نے پرگتی میدان نئی دہلی میں ’’ہُنرہاٹ‘‘کا دورہ کیا، وہیں دوسری طرف ’’ہُنرہاٹ‘‘میں کروڑوں روپے کے سودیشی سازو سامان کی فروخت ہوئی، جس نے ملک بھر کے کاریگروں اور دستکاروں کو زبردست حوصلہ ملا۔
آج نئی دہلی کے پرگتی میدان میں ’’ہُنرہاٹ‘‘کے اختتام پر اخباری نمائندوں سے بات کرتے ہوئے جناب نقوی نے کہا کہ جہاں لوگوں نے ’’ہُنرہاٹ‘‘میں کروڑوں روپے کی سودیشی اعلیٰ ترین ہاتھ سے بنی ہوئی مصنوعات کی خرید کی، وہیں ہُنرمندوں اور دستکاروں کو بھی قومی اور بین الاقوامی خریداروں سے کروڑوں روپے مالیت کے آرڈر ملے ہیں۔
14سے 27نومبر 2021ء تک پرگتی میدان نئی دہلی میں انڈیا انٹرنیشنل ٹریڈ فیئر  میں منعقد 33ویں ہُنرہاٹ میں 30سے زیادہ ریاستوں؍مرکز کے زیر انتظام ریاستوں کے 550سے زیادہ ہُنرمندوں اور دستکاروں نے حصہ لیا۔
اقلیتی امور کی وزارت کے ذریعے منعقد’’ہُنرہاٹ‘‘نے ’’ووکل فار لوکل‘‘کے تعلق سے اپنے عہد کو مضبوطی فراہم کرنے اور تجارتی میلے میں اپنی زبردست موجودگی درج کرانے کےلئے باوقار آئی آئی ٹی ایف 2021ءسلور میڈل حاصل کیا۔
جناب نقوی نے کہا کہ ایک طرف جہاں ناظرین نے ملک کے کونے کونے سے دیشی روایتی مصنوعات کی بڑے پیمانے پر خریداری کی، وہیں دوسری طرف ملک کے مشہور و معروف آرٹسٹوں نے اپنی مختلف ثقافتی پیشکش اور موسیقی سے ناظرین کو سحر زدہ کردیا۔
اُنہوں نے کہا کہ آنے والوں نے’’ہُنرہاٹ‘‘میں ’’سرکس‘‘کا بھی لطف لیا۔جہاں ہندوستانی سرکس کے آرٹسٹوں نے مختلف روایتی اور دلچسپی سے بھرپور شو کئے۔’’ہُنرہاٹ‘‘کے شاندار سیلفی پوائنٹس پر آنے والوں نے جوش و خروش سے سیلفی بھی لی۔
وزیر موصوف نے کہا کہ وزیر اعظم جناب نریندر مودی کے ’’ووکل فار لوکل‘‘اور ’’سوویشی سے سواؤلمبن ‘‘کے ’’منتر‘‘نے ہینڈلوم –دستکاری کی ہندوستان کی روایتی اور آبائی وراثت کو حوصلہ اور فروغ بخشا ہے۔
300اسٹالوں کے ساتھ اِس سال آئی آئی ٹی ایف میں اقلیتی امور کی مرکزی وزارت کی یہ سب سے بڑی حصے داری تھی۔کینرا بینک نے ’’ہُنرہاٹ‘‘میں ایک اسٹال لگایا تھا، تاکہ کاریگروں اور دستکاروں کو روزگار اور خود روزگار کے لئے آسان قرضے فراہم کئے جاسکیں۔
انّو کپور، ونود راٹھور، سودیش بھونسلے، روپ کمار راٹھوراور سونالی راٹھور ، سوریش وایڈکر اور پدما واڈیکر ، امت کمار، موہت کھنہ، پریم بھاٹیہ، عثمان میر، ریکھا راج، وویک مشرا، انکتا پاٹھک، پریہ ملک، بھوپیندر سنگھ بھُپّی، مرزا سسٹرز ، پوش جیمس جیسے مشہور آرٹسٹوں اور دیگر نے ہر شام ’’ہُنرہاٹ‘‘ میں یادگار اور شاندار مظاہرے کئے۔
جناب نقوی نے کہا کہ ’’ہُنرہاٹ‘‘ورچوئل اور آن لائن پلیٹ فارم http://hunarhaat.orgاور جی ای ایم پورٹل، بہتر مارکیٹنگ لنکیج ، نئے ڈیزائن، بہتر پیکیجنگ، تربیت اور کریڈٹ لنکیج نے کاریگروں اور دستکاروں کے لئے اقتصادی طورپر با اختیار بنانے کے وسیع مواقع فراہم کئے ہیں۔پچھلے تقریبا 6سالوں میں ’’ہُنرہاٹ‘‘کے توسط سے 7لاکھ سے زیادہ کاریگروں ، دستکاروں اور اُن سے جڑے لوگوں کو روزگار اور روزگار کے مواقع فراہم کئے گئے ہیں۔
اگلا ’’ہُنرہاٹ‘‘سورت میں ، جے ایل این اسٹیڈیم، نئی دہلی میں  منعقد کیا جائے گا۔ ’’ہُنرہاٹ‘‘ کا انعقاد میسور ، گوہاٹی، پونے، احمد آباد، بھوپال،پٹنہ، پڈوچیری، ممبئی، جموں، چنئی، چنڈی گڑھ، آگرہ، پریاگ راج، گوا، جے پور، بنگلوروں، کوٹہ، سکم، سری نگر، لیہہ، شیلانگ، رانچی، اگرتلہ اور دوسرے مقامات پر آنے والے دنوں میں کیا جائے گا۔